Здравейте


Моля да ме посъветвате как да процедирам или къде да чета как да процедирам.  

НАП запорира сметките ми. Преди 10 години имам неплатен акт 50лв. Сега търсят 240. През това време съм подновявал лични документи, правил съм и съм плащал нарушения, започвал съм и съм напускал работа, издавали са ми уверения, че нямам задължения.




НАП
===

 

Здравейте, 


въпросното задължение е погасено по давност. Съгласно чл. 82, ал. 1 от Закона за административните нарушения и наказания “административното наказание не се изпълнява, ако са изтекли:  

а) две години, когато наложеното наказание е глоба;  

(2) Давността започва да тече от влизане в сила на акта, с който е наложено наказанието, и се прекъсва с всяко действие на надлежните органи, предприето спрямо наказания за изпълнение на наказанието. След завършване на действието, с което е прекъсната давността, започва да тече нова давност.  

(3) Независимо от спирането или прекъсването на давността административното наказание не се изпълнява, ако е изтекъл срок, който надвишава с една втора срока по ал. 1.  

(4) (Нова – ДВ, бр. 28 от 1982 г.) Разпоредбата на предходната алинея не се прилага по отношение на глобата, когато за събирането и в срока по ал. 1 е образувано изпълнително производство. Това се отнася и за висящите дела, давността по които не е изтекла до влизането на тази алинея в сила.”


На основание горепосочената разпоредба следва да се подаде възражение за погасяване по давност на наложената глоба.


Поздрави,  

адв. Николина Митова  

0898 303092




В ГПК е предвидена възможност за подаване на възражение от длъжника при пропуснат срок поради обективни обстоятелства, но следва да се прегледат документите, за да получите коректен отговор. 


Поздрави,  

адв. Николина Митова  

0898 303092




Според мен се злоупотребява с прехвърлянето от един взискател на друг.  

Така не могат да се следят никакви срокове. Отвратително е че не ни информират за делата а направо отиват при съдя изпълнител.  

Най- ужасното е гнусните и гадни заплахи от страна на новите взискатели, които са поели отново от друг взискател да съберат вземането.  

Чувстваш се унизен. Разговарят с теб като с дебилен и не ти дават право да се изкажеш и ти затварят. Разчитат на страха в страната и нашата некомпетентност.  

ЗАЩО НЯМА ВЪЗМОЖНОСТ ДА СЕ ВЪРНЕ ВЪПРОСА В СЪДА СЛЕД КАТО Е ВЕЧЕ ПРИ СЪДЯ ИЗПЪЛНИТЕЛ А ЗА ДЕЛОТО НЕ СМЕ БИЛИ УВЕДОМЕНИ.


